CELEX: 62010TN0105
Language: da
Date: 2010-03-01 00:00:00
Title: Sag T-105/10: Sag anlagt den 1. marts 2010 — BASF mod Kommissionen

1.5.2010   
            
            
               DA
            
            
               Den Europæiske Unions Tidende
            
            
               C 113/70
            
         Sag anlagt den 1. marts 2010 — BASF mod Kommissionen
   (Sag T-105/10)
   2010/C 113/104
   Processprog: engelsk
   
      Parter
   
   
      Sagsøger: BASF SE (Ludwigshafen am Rhein, Tyskland) (ved lawyers F. Montag, J. Blockx og T. Wilson)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede beslutning annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af Kommissionens beslutning K(2009) 10568 af 18. december 2009 i sag COMP/M.5355 — BASF/Ciba, hvorved den afslog forslaget af 6. november 2009 om at godkende Roquette Frères som køber af det [af sagsøgeren] afståede forretningsområde for SDA (synthetic dry strenght agents) (syntetiske tørre styrkemidler) og afslog ansøgningen om ændring af det forpligtende tilsagn, der lå til grund for Kommissionens beslutning K(2009) 1961 af 12. marts 2009, hvori Kommissionen havde erklæret fusionen, hvorved sagsøgeren erhverver kontrol over hele Ciba Holding AG (»Ciba«), forenelig med det fælles marked.
   Sagsøgeren har anført følgende søgsmålsgrunde til støtte for annullationspåstanden:
   
                
            
            
               For det første har sagsøgeren gjort gældende, at sagsøgte ved at forkaste den foreslåede køber tilsidesatte artikel 6, stk. 2, i forordning nr. 139/2004 (1), punkt 418 og 419 i beslutningen, hvorved BASF’s erhvervelse af kontrollen over Ciba blev godkendt, klausul 4(a)(b), 13, 14 og 34 samt fortegnelse B i bilagene til det forpligtende tilsagn, som var vedlagt beslutningen, og punkt 31, 48, 73 og 102 i meddelelsen om acceptable løsninger (2).
            
         
                
            
            
               Sagsøgeren har navnlig anført, at sagsøgte har forkastet den foreslåede køber på grundlag af urigtige omstændigheder og har foretaget et åbenbart fejlskøn med hensyn til, hvad der er Roquette Frères incitament til at bevare og udvide det [af sagsøgeren] afståede forretningsområde. Herudover har sagsøgeren hævdet, at sagsøgte har lagt urigtige omstændigheder til grund og har foretaget et åbenbart fejlskøn med hensyn til sagsøgerens ansøgning om ændring af det forpligtende tilsagn i henhold til tilbagekaldelsesklausulen i det forpligtende tilsagn.
            
         
                
            
            
               For det andet har sagsøgeren gjort gældende, at den anfægtede beslutning er i strid med proportionalitetsprincippet, eftersom forkastelsen af forslaget efter sagsøgerens opfattelse ikke var nødvendig for at opfylde formålet med det forpligtende tilsagn om at undgå opnåelse og styrkelse af en dominerende stilling.
            
         
                
            
            
               For det tredje har sagsøgeren gjort gældende, at sagsøgte har tilsidesat princippet om god forvaltningsskik og artikel 296 TEUF ved ikke at have hørt sagsøgeren, inden den anfægtede beslutning blev truffet, og ved ikke at have begrundet den anfægtede beslutning tilstrækkeligt.
            
         
      (1)  Rådets forordning (EF) nr. 139/2004 af 20.1.2004 om kontrol med fusioner og virksomhedsovertagelser (»EF-fusionsforordningen«) (EUT 2004 L 24, s. 1).
   
      (2)  Kommissionens forordning (EF) nr. 802/2004 af 7.4.2004 om gennemførelse af Rådets forordning (EF) nr. 139/2004 om kontrol med fusioner og virksomhedsovertagelser (EUT 2004 L 133, s. 1).